На основу члана 14. став 1. и 6. и члана 16. став 3. Закона о локалним изборима („Службени гласник РС”, бр. 129/2007, 34/2010– Одлука УС РС, 54/2011, 12/2020),

Изборна комисија општине Велика Плана, на седници одржаној 7 . марта 2020. године у 13.00 часова, донела је

**РЕШЕЊЕ**

**О ИСПУЊЕЊУ УСЛОВА ЗА ОДРЕЂИВАЊЕ ОПУНОМОЋЕНОГ ПРЕДСТАВНИКА ПОДНОСИОЦА ИЗБОРНЕ ЛИСТЕ У ПРОШИРЕНИ САСТАВ ИЗБОРНЕ КОМИСИЈЕ ОПШТИНЕ ВЕЛИКА ПЛАНА**

1. **Коалиција: Александар Вучић – За нашу децу.**, као подносилац Изборне листе **АЛЕКСАНДАР ВУЧИЋ - ЗА НАШУ ДЕЦУ.**, за избор одборника у Скупштини општине Велика Плана **испуњава** услове за одређивање опуномоћеног представника у проширени састав Изборне комисије општине Велика Плана.
2. **Коалиција: Александар Вучић – За нашу децу.**, као подносилац Изборне листе **АЛЕКСАНДАР ВУЧИЋ – ЗА НАШУ ДЕЦУ.**, за избор одборника у Скупштини општине Велика Плана **испуњава** услове за одређивањеопуномоћеног представника у проширени састав бирачких одбора у општини Велика Плана, ако није поднео изборну листу за народне посланике , односно ако не поднесе изборну листу за народне посланике.

Подносиоцу изборне листе из претходног става престаје право на одређивање опуномоћеног представника у проширени састав бирачких одбора у општини Велика Плана по основу проглашене изборне листе за одборнике скупштине општине даном подношења, односно проглашења изборне листе за народне посланике.

1. Позива се подносилац Изборне листе да одреди представника у проширени састав Изборне комисије општине Велика Плана и представнике у проширени састав бирачких одбора и о томе обавести Изборну комисију општине Велика Плана најкасније пет дана пре дана одређеног за одржавање избора.

**Образложење**

Изборна комисија општине Велика Плана, на седници одржаној 7. марта 2020.године,донела је Решење о проглашењу Изборне листе АЛЕКСАНДАР ВУЧИЋ – ЗА НАШУ ДЕЦУ.

кандидата за одборнике у Скупштини општине Велика Плана, па је, сагласно члану 14. став 1. и 6. Закона о локалним изборима („Службени гласник РС”, бр. 129/2007, 34/2010– Одлука УС РС, 54/2011, 12/2020), утврдила да подносилац Изборне листе испуњава услове да одреди свог опуномоћеног представника – члана и заменика члана у проширени састав Изборне комисије општине Велика Плана.

Сагласно томе, одлучено је као у тачки 1. диспозитива овог решења.

Одредбом члана 8. став 4. Закона о локалним изборима прописано је да када се истовремено одржавају избори за одборнике и избори за народне посланике Народне скупштине, послове бирачких одбора на спровођењу избора за одборнике обављају бирачки одбори образовани за спровођење избора за народне посланике, у ком случају, сагласно ставу 6. цитираног члана Закона, подносилац Изборне листе за одборнике, који није поднео изборну листу за народне посланике, има право на представника – члана и заменика члана у бирачком одбору у проширеном саставу под условима прописаним чланом 16. став 3. Закона о локалним изборима.

Сагласно томе, одлучено је као у тачки 2. диспозитива овог решења.

У складу са одредбама члана 14. став 10. Закона о локалним изборима, којим је прописано да подносилац изборне листе одређује опуномоћене представнике најксније пет дана пре дана одређеног за одржавање избора, одлучено је као у тачки 3. диспозитива овог решења.

**Поука о правном средству:**  Против овог решења подносилац Изборне листе може да поднесе приговор Изборној комисији општине Велика Плана, у року од 24 часа од дана доношења решења.

**Број: 013-4/2020-III**

**У Великој Плани, 7. марта 2020. године**

**ИЗБОРНА КОМИСИЈА ОПШТИНЕ ВЕЛИКА ПЛАНА**

**ПРЕДСЕДНИК**

Страхиња Павешковић